Ο Κερτ Κομπέιν (δεξιά) και ο Κριστ Νοβοσέλιτς (αριστερά) των Nirvana σε ζωντανή εμφάνιση στα MTV Video Music Awards το 1992.
Η **Γκραντζ** (αγγλ. **grunge**) είναι είδος της εναλλακτικής ροκ μουσικής, το οποίο αναπτύχθηκε στα μέσα του 1980 στην πολιτεία της Ουάσινγκτον των Ηνωμένων Πολιτειών Αμερικής, και κυρίως στο Σιάτλ. Η περιοχή του Σιάτλ ήταν μουσικά απομονωμένη από την υπόλοιπη Αμερική, κάτι που έκανε δυνατή την ανάπτυξη ενός καινούριου είδους ροκ, που δεν θα επηρεαζόταν από τα ΜΜΕ που προέβαλαν τη μουσική βιομηχανία του Λος Άντζελες και της Νέα Υόρκη.

Εμπνευσμένη από την σκληροπυρηνική πανκ, την heavy metal και την indie rock, η γκραντζ χαρακτηρίζεται από ηλεκτρικές κιθάρες με έντονη ηχητική παραμόρφωση, με αρκετό θόρυβο και ηχητικά εφέ. Οι στίχοι είναι απαθείς ή γεμάτοι από θλίψη, και έχει την ίδια θεματολογία με την πανκ. Έχει όμως, πολύ πιο αργό τέμπο και πιο περίπλοκη ενορχήστρωση με έντονες διαφορές ανάμεσα στην δυναμική των διαφόρων κομματιών και απαθή ή γεμάτο θλίψη στίχο.

Η γκραντζ είναι αισθητικά και οπτικά απογυμνωμένη, σε σχέση με άλλα είδη μουσικής. Πολλοί καλλιτέχνες της γκραντζ είναι γνωστοί για την αδιαφορία τους προς την εξωτερική τους εμφάνιση, κάνοντας απλές ενδυματολογικές και στυλιστικές επιλογές. Γενικά, η γκραντζ είναι γνωστή για τον δυναμισμό της και την απουσία ακριβών σκηνικών ή εφέ με φώτα τα οποία χρησιμοποιούνται από συγκροτήματα άλλων ειδών μουσικής. Τα συγκροτήματα παρουσιάζονταν χωρίς καμία διαφορά από ένα τοπικό συγκρότημα, και με στόχο όχι να ψυχαγωγήσουν, αλλά να ροκάρουν.

Η γκραντζ έγινε επιτυχημένη στις αρχές του 1990, κυρίως λόγω της κυκλοφορίας του *Nevermind* από τους Nirvana και του *Ten* από τους Pearl Jam. Αυτή η επιτυχία όμως δεν ήταν πολύ ευχάριστη για τα συγκροτήματα της γκραντζ, και έτσι πολλά από αυτά διαλύθηκαν μέχρι τα τέλη του 1990. Ο θάνατος του Κερτ Κομπέιν το 1994 σηματοδότησε το τέλος της γκραντζ, καθώς είχε γίνει είδωλο της τότε νέας γενιάς, και επίσης επειδή κανένα άλλο συγκρότημα από το Σιάτλ δεν κατάφερε να να σημειώσει εντυπωσιακές πωλήσεις. Παρόλα αυτά, η γκραντζ έδωσε ώθηση στην εναλλακτική μουσική και έπαιξε τεράστιο ρόλο στο να την αναδείξει στην δημοφιλή ποπ σκηνή και κουλτούρα. Επίσης, η κραντζ επηρέασε άλλα είδη, όπως το ποστ-γκραντζ.

Διάσημα συγκροτήματα
--------------------

|  |  |
| --- | --- |
| Περιοχή του Σιάτλ
* 7 Year Bitch
* Alice in Chains
* Blood Circus
* Green River
* Gruntruck
* Hammerbox
* Love Battery
* Mad Season
* Malfunkshun
* Melvins
* Mono Men
* Mother Love Bone
* Mudhoney
* My Sister's Machine
* Nirvana
* Pearl Jam
* Seaweed
* Screaming Trees
* Skin Yard
* Soundgarden
* Tad
* Temple of the Dog
* Truly
* The U-Men
* Willard

 | Εκτός περιοχής Σιάτλ
* Babes in Toyland
* The Fluid
* Hole
* L7
* The Nymphs
* Paw
* Silvercair
* Pond
* Stone Temple Pilots
* Treepeople

 |

Υποσημειώσεις
-------------

1. ↑  Aston, Martin. "Freak Scene." *Q: Nirvana and the Story of Grunge*. December 2005. p. 12
2. 1 2  «Grunge Music Genre Overview». *AllMusic* (στα Αγγλικά). Ανακτήθηκε στις 5 Μαρτίου 2023.
3. ↑  Perone, James E. (17 Οκτωβρίου 2012). *The Album: A Guide to Pop Music's Most Provocative, Influential, and Important Creations [4 volumes]: A Guide to Pop Music's Most Provocative, Influential, and Important Creations*. ABC-CLIO. ISBN 978-0-313-37907-9.
4. ↑  «Grunge | Music & Bands | Britannica». *www.britannica.com* (στα Αγγλικά). Ανακτήθηκε στις 5 Μαρτίου 2023.
5. ↑  «Post-Grunge». *TV Tropes*. Ανακτήθηκε στις 5 Μαρτίου 2023.
6. ↑  MacDonald, Patrick (31 July 1992). «Willard Is Saying 'Rats!' To Seattle's Grunge Profusion». *The Seattle Times*. .

Εξωτερικοί σύνδεσμοι
--------------------

* Άρθρο του Allmusic για την γκραντζ

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh94007382
* GND: 4363917-3
* NKC: ph890430

 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Μουσική
 |

 |